स्टार प्रचारकों की इस सूची में केंद्रीय मंत्री मेनका गांधी का नाम शामिल नहीं है हालांकि उनका नाम पहले दो चरण के स्टार प्रचारकों की सूची में शामिल था। भाजपा के स्टार प्रचारकों की दूसरी सूची में केंद्रीय मंत्री राजनाथ सिंह, कलराज मिश्रा, स्मृति ईरानी, उमा भारती और अरूण जेटली समेत राज्य के नेताओं के नाम शामिल हैं। इस सूची में सांसद योगी आदित्यनाथ, हास्य अभिनेता राजू श्रीवास्तव और सांसद हेमामालिनी के नाम शामिल हैं। उत्तरप्रदेश में सात चरणों में चुनाव हो रहे हैं जो 11, 15, 19, 23, 27 फरवरी तथा 4 और 8 मार्च को होने हैं।